
Sfânta Cuvioasă Parascheva 
Mozaic din Biserica „Sfinţii Trei lerarhi” din lași 


Prefaţă 


la o culegere așteptată cu legitim interes 


Hagiografia românească s-a dezvoltat destul de târziu, chiar 
dacă martirii pentru credinţa creștină și reprezentanții vieții 
bisericești cu o nevoință duhovnicească exemplară se înregis- 
trează începând din epoca apostolică, însuși „cel întâi chemat”, 
Apostolul Andrei „vestind” cuvântul Evangheliei strămoșilor noștri. 

Este suficient să ne amintim de Sfântul Sava de la Buzău, 
înecat în râul intrat prin el în calendarul ortodox, deoarece „cânta 
psalmi” - cum se scrie în actul de martirizare, sau de Sfântul Nice- 
ta de Remesiana, autorul bimilenarei cântări Te Deum laudamus 
și a lucrării teoretice De psalmodiae bono - fericit tradusă de fostul 
meu dascăl de limba latină de la seminarul de la Mănăstirea Neamţ, 
părintele Ștefan Alexe - Despre foloasele cântării. 

Se vor adăuga Sfinţii de la Durostorum, Sfântul loan Ca- 
sian, Sfântul Dionisie Exiguul și alții, dar atrage atenţia faptul că 
cei dintâi sunt legaţi de practicarea muzicii în serviciile de cult din 
prima parte a celui dintâi mileniu creștin. 

Așa cum semnalam într-o lucrare de sinteză asupra evoluției 
muzicii bizantine în spiritualitatea românească, și apoi într-un stu- 
diu ce i-am consacrat concepţiei celui considerat „apostolul daco - 
românilor”, Sfântul Niceta de Remesiana (336-414) sublinia, în epo- 
ca în care limba de cult a strămoșilor noștri era latina, importanța 
celei mai expresive funcţii pe care o are muzica: cea religioasă. For- 
mularea îl apropie de Sfântul Vasile cel Mare, semnalând că în cân- 
tările creștine „pruncul își află hrana maternă, copilul ceea ce să 
laude, adolescentul ceea ce-i îndreaptă viața proprie, tânărul ceea 
ce să urmeze, bătrânul modul de rugăciune. O învaţă pe femeie bu- 
năcuviința. Orfanii își găsesc părinţii, văduvele pe cei ocrotitori, cei 

săraci pe protectori, străinii pe paznic - habet in hoc infans quod 

lacteat, puer quod laudat, adolescens quod corrigat viam suam, iu- 

venis quod sequator, senior quod precentur. Discit femina pudici- 

tiam. Pupilli inveniunt patrem, viduae iuducem, pauperes protecto- 
» 

rem, advenae custodem”. 


În timpurile noastre, ideea a fost reiterată și adusă în actuali- 


tate în contextul evoluției spiritualității noastre ortodoxe, de Prea- 
fericitul Părinte Patriarh, la timpul când era mitropolit al Moldovei 
și Bucovinei, numind „psalmodia - respirația rugăciunii” și găsind 
în muzica bizantină „bucurie curată” și purtând „pecetea ascezei, a 
sfintelor nevoinţe'”. 

La începutul mileniului trecut apar cele dintâi creaţii imno- 
grafice afirmate în spaţiul ortodoxiei românești, în limba slavonă, 
celebrele mărimuri ale lui Filotei, monahul de la Cozia, fost 
demnitar al lui Mircea cel Bătrân și la puţin timp, în aceeași limbă 
slavonă, Grigore amblac închina Sfântului loan cel Nou de la 
Suceava stihirile necesare slujbei dedicate martirului devenit pa- 
tron al Ţării Moldovei. Psalţii școlii de la Putna, Evstatie, Antonie și 
Theodosie Zotica se vor dovedi și ei atrași de cântările de cult închi- 
nate unor sfinți locali. 

Se vor adăuga cântările închinate Sfântului Nifon, fost pa- 
triarh ecumenic al Constantinopolului și fost mitropolit al Ungro- 
vlahiei, dascălul Sfântului Neagoe Basarab, cântări alcătuite în lim- 
ba greacă și apoi în limba română, prezentate într-un recent studiu* 
și cele închinate Sfântului Nicodim de la Tismana, Sfântului 
Grigorie Decapolitul, Sfintei Filofteia, Sfântului Dimitrie Ba- 
sarabov etc. 

Interesant rămâne faptul că aceste cântări se înmulțesc pe 
măsură ce sunt caligrafiate tot mai multe vieţi ale sfinților legați de 

spiritualitatea românească, ele alimentând și mineele cu texte în- 
chinate fiecăruia dintre ei. 

La fel s-a întâmplat și cu cântările Sfintei Cuvioase Paras- 
cheva, adunate în timp pentru a permite la începutul secolului tre- 
cut alcătuirea unei culegeri, în două exemplare identice, scrise la 
puțin timp una de cealaltă, în comunitatea monahală românească 
de la schitul Prodromu din Athos, semnalate de părintele Clement 
în cadrul întâlnirilor bizantinologice de la Iași și detaliate de sub- 
semnatul, în cel de-al treilea volum al manuscriselor românești din 
Athos ce-și așteaptă suportul material pentru tipărire”. 

Așa cum arătam în prezentarea generală a schitului românesc 
Prodromu din Athos, în lucrarea încununată cu Premiul Academiei 
Române, în fondul bibliotecii starețului Hrisostom Postolache de la 
Bucium, s-a găsit Acatistul Sfintei Parascheva, care a avut numă- 


rul 986 în biblioteca arhimandritului“. 


Am avut fericirea să am în mână și să fișez cele două ma- 
nuscrise care stau la baza acestei microantologii: nr. 445 din volu- 
mul al III-lea amintit mai sus și nr. 447 - Orânduiala sfintei slujbe a 
prea cuvioasei noastre Paraschevei, a cărei(a) sfințite moaște se află 
în sfânta mitropolie din lași, Moldova - România, prescrisă din origi- 
nalul format de s(finția) s(a) părintele ieroshimonah Gherontie pro- 
dromit, în schitul Prodromul, Sfântul Munte Athon. 

Cel de-al doilea manuscris este, în fond, „frate” cu preceden- 
tul, datorat aceluiași copist - Chesarie - și repetă cântările de la 
Slujba Sfintei Parascheva, fiind destinat, probabil, celeleilalte strane 
a bisericii, copistul folosind doar desene diferite în exemplarul se- 
cund. 

Al doilea titlu al primului document apare pe fila secundă al- 
bă de la începutul manuscrisului și se repetă pe pagina 1: Orânduia- 

la sfintei slujbe a prea cuvioasei maicii noastre Paraschevei, așezată 
pe note de s(finția) s(a) părintele ier(oschimona)h Gherontie Ionescu 
- manuscris fără număr de inventar din biblioteca Prodromului. 

Slujba Sfintei Cuvioase Parascheva 

Ambele codice au fost caligrafiate în Athos, de monahul 


Chesarie, al cărui nume este însemnat pe f. 9', în anul 19:6 (an 


menționat pe prima filă a manuscrisului propriu-zis, unde se repetă 
titlul manuscrisului și pe f. n) și 1917 - an menţionat pe prima filă a 
manuscrisului propriu-zis, unde apare titlul culegerii și la sfârșitul 
rugăciunii, pe f. IV', numele copistului - Chesarie - fiind însemnat 
la sfârșitul ultimei cântări, pe f. 24; 

Un argument în sprijinul vechimii cântărilor îl constituie 
faptul că textele sunt scrise cu litere chirilice, în secolul al XX-lea; 
inițialele sunt scrise cu cerneală roșie și însoţite de frontispicii 
multicolore foarte frumoase, realizate în peniță. Notaţia muzicală 
este cea hrisantică și scrisă astfel: cu cerneală neagră sunt caligrafi- 
ate semnele vocalice și ornamentele, iar cu cerneală roșie sunt 
scrise cele temporale de diminuare și mixte, mărturiile și ftoralele. 
A fost paginat de copist, pe o singură parte (recto), cu culoare roșie, 
de la 1 la 23, având la început patru file nenumerotate (I-IV) și altele 
două albe și nepaginate, la sfârșit. Este legat în pânză, cu cotor de 
piele și având impimate pe coperta inițială și pe cea finală Crucea 
înconjurată de chenare marginale. 

Ambele manuscrise conţin aceleași cântări și respectă - 
cu mici deosebiri - până și paginaţia: stihirile pe opt și slava vecer- 
niei, slava de la litie, stihirile, slavă... și acum la stihoavnă și stihirile 
și slava de la laude, adică acele cântări reprezentative ale Sfintei, a 
căror prezenţă în minee a fost urmărită, cu acribia-i bine cunoscută 
de părintele arhimandrit Clement. 

„Stagiile” repetate ale sfinţiei sale în Muntele Sfânt i-au oferit 
ocazia descoperirii acestor valori care riscau altfel să rămână în con- 
tinuare sub forma slovelor scrise de mâna unui psalt al cărui profil 
am promis să-l prezint în detaliu, celor interesaţi”, creionat în sinte- 

za din 2004, ca unul dintre eminențţii discipoli ai lui Nectarie cu- 


noscut în toată Sfetagora ca „protopsaltul Sfântului Munte Athos”, a 
cărui personalitate am conturat-o în mai multe studii, publicate în 
perioada pregătitoare a centenarului trecerii cântărețului la cele 
veșnice”, în anul centenarului, în revista muzicienilor” și în cea teo- 
logică" precum și în cadrul lucrărilor celui de-al VIII-lea Congres de 
Studii Sud-Est Europene", și în prefața la Cântările Sfintei Liturghii. 
Ieromonahul Gherontie confirmă puternicele legături pe care mo- 
nahii prodromiţi le aveau cu viața ecleziastică din Moldova, îndeo- 
sebi din fosta Capitală și cu schitul de la Bucium, metoc al Prodro- 
mului. 

Am acceptat cu multă bucurie propunerea părintelui arhi- 
mandrit Clement de a prefața această mică antologie, simțindu-mă 
îndatorat față de patroana Moldovei mele natale și mai ales de râv- 
na pe care mama mea o avea pentru „Sfânta de la Mitropolie”. 

Mă bucur din tot sufletul pentru această necesară restituire și 
pentru faptul că pot încuraja, prin această prefață, realizarea ei. 
Aștept cu aceleași emoţii pe care le-am trăit la descoperirea manus- 
criselor, întîlnirea cu culegerea ce grupează pentru prima dată cân- 
tările închinate Sfintei din 14 octombrie, repetând un fragment din 
rugăciunea monahului athonit: „dăruiește dar cântăreților tăi ca 
să săvârșească sfânta pomenirea ta cu smerenie, cu evlavie și 
cu pace...” 

Vasile VASILE 

Scene din viața Sfintei Cuvioase Parascheva 


(Cazania lui Varlaam, 1643) 


Sfânta Cuvioasă Parascheva de la Iași 
(viaţa și slujba) 


Cuvioasa Parascheva de la lași este sfânta cea mai cunoscută 
din zona Balcanilor, care, după trecerea în viața veșnică, prin sfinte- 
le sale moaște a peregrinat în lumea ortodoxă. A zăbovit îndelunga- 
te perioade de timp între ortodocșii de diferite etnii, întărindu-i și 
încurajându-i în lupta lor cu răul, care venea atât din partea duhuri- 
lor necurate cât și din partea oamenilor sau popoarelor ostile crești- 
nismului. Oamenii au voit să o protejeze de cotropitori și să o as- 
cundă din calea otomanilor, însă ne-am încredinţat că nimeni nu 
poate să facă nici un rău celor care au pe Dumnezeu ca Dumnezeu 
al lor, după cum spune Psalmistul și, mai mult, Sfânta este cea care 
ne ajută în vreme de necaz, nu noi o ajutăm pe ea. 

Cuvioasa Parascheva' s-a născut în localitatea Epivata, în a- 
propiere de Constantinopol (în prezent orășelul Selim Pașa) și a vie- 
țuit printre pământeni mai puţin de trei decenii în prima jumătate a 
secolului al XI-lea. Se cunoaște că în viaţa ei, deși destul de scurtă, a 
făcut un pelerinaj la unele mănăstiri și biserici din jurul Constanti- 
nopolului, apoi, la Locurile Sfinte de la Ierusalim. Ajungând în Țara 
Sfântă, a viețuit câțiva ani la o mănăstire de maici din pustiul lorda- 
nului. Lăsându-se în voia lui Dumnezeu, a revenit în patria sa, unde 
și-a aflat sfârșitul călătoriei pământești. Fiind considerată străină, a 
fost înmormântată de oameni cucernici și milostivi în cimitirul sa- 


" Se mai cunosc și alte Sfinte cu acest nume: Sfânta Muceniţă Parascheva, (sora Sfintei 
Fotinia - Samarineanca), 26 februarie; Sfânta Muceniţă Paraschevi din Roma, 26 iulie; 
mormântul ei se află la Mănăstirea Pount, iar capul ei în Mănăstirea Petrachi din Atena, 
Grecia; Sf. Muceniţă Parascheva din Iconia, 28 octombrie; precum și Sf Parascheva de 
Poloţc, sec. XIII, fiică a cneazului Vasile Rogvolod, cinstită de latini cu numele de Praxe- 
da, cum menționează Albumul - Călăuza pelerinilor, Trinitas, 2000. 

tului Kallikratea, aproape de satul său natal. Descoperită în chip 
minunat, la sfârșitul secolului al XII-lea, Cuvioasa Parascheva cea 
Nouă devine rugătoare pentru creștini și prezentă în viaţa lor prin 
sfintele sale moaște, care au rămas întregi și neatinse de putreziciu- 
ne. Minunile, care se săvârșeau în locul unde erau moaștele sale, și 
vedeniile pe care le aveau unii creștini (clerici și mireni), în legătură 
cu lucrarea ei în viața credincioșilor ortodocși, au dovedit că Sfânta 
Cuvioasă Parascheva este o mare ocrotitoare și bună mijlocitoare a 
credincioșilor către Dumnezeu. 

Pentru moaștele Sfintei Parascheva, în secolul al XIII-lea în- 
cepe o lungă și lentă peregrinare căreia îi putem spune pelerinaj, 
având în vedere faptul că Sfânta a fost tot timpul între confrații săi 
de credinţă ortodoxă.” Astfel, la anul 1238, loan Caloian și loan Asan 


al II-lea (1218-1241), conducătorii Țaratului Româno-bulgar, cu acor- 


dul cruciaților, suverani în Constantinopol, aduc moaștele Sfintei 
Parascheva din Kallikratea la Târnovo, în cetatea Țareveţilor, în zi- 
ua de 14 octombrie. Această dată va deveni ziua de pomenire a Sfin- 
tei Cuvioase Parascheva în Biserica Ortodoxă.> 

Când Țaratul Bulgar a căzut sub ocupaţie otomană, în anul 
1393, moaștele Sfintei Parascheva au fost mutate pentru o perioadă 
de 5 ani la Vidin. 


* În anul 2006, la propunerea și cu binecuvântarea IPS Daniel al Moldovei și Bucovinei, 
am făcut un pelerinaj pe urmele Sfintei Cuvioase Parascheva cu un grup de credincioși, 
preoţi și monahi, fiind primiţi de Sanctitatea Sa, Bartolomeu I, al Constantinopolului, 
IPS Grigorie al Târnovului și IPS Dometian al Vidinului; cu acest prilej am participat la 
slujbe în bisericile: Catedrala patriarhală Sf. Gheorghe, Sf. Parascheva, Vlaherne și Izvo- 
rul Tămăduirii-Baluckli din Constantinopol, Catedrala Înălțarea Domnului din Târnovo, 
Sf. Parascheva din Sofia și Vidin, Sf. Parascheva din Kalemigdan și Catedrala patriarhală 
din Belgrad. La Mănăstirea Rakoviţă de lângă Belgrad, am gustat aghiazmă din izvorul 
Sfintei Prascheva. 

* Țaratul vlaho-bulgar, întemeiat de fraţii Petru și loan Asan, a durat din n85 până la 
1393. 

După unii istorici, în 1398, cu încuviințarea turcilor, moaștele 
Sfintei Parascheva au fost mutate de la Vidin la Brusa, apoi la Kru- 
șevaţ, iar din 1402 la Belgrad. În 1521, Sultanul Suleiman Magnificul 
cucerește Belgradul și duce moaștele Sfintei Parascheva și alte o- 
doare de mare preț la Constantinopol. Minunile pe care le făcea 
Dumnezeu prin sfintele moaște ale Sfintei Parascheva în palatul 
sultanului, l-au determinat pe Suleiman să ceară patriarhului ecu- 


menic să le răscumpere cu 12.000 de ducați pentru a nu le arde. În- 


tre anii 1521-1641, moaștele Sfintei Parascheva au stat în Mănăstirea 
Panmakaristos și în mai multe biserici, reședințe ale Patriarhiei 
ecumenice: Vlaherne, Sf. Dimitrie și Sf. Gheorghe din Fanar. 

În anul 1641, Patriarhul ecumenic al Constantinopolului, Par- 
tenie, împreună cu Sfântul Sinod semna un act adresat Domnitoru- 
lui Moldovei, Vasile Lupu, prin care îi mulțumea pentru ajutorul 
bănesc acordat până la acel moment, hotărând ca moaștele Sfintei 
Parascheva să-i fie dăruite în [...] semn de mulțumire faţă de dânsul 
și pentru sfinţirea țării lui, [...] negăsind nimic altceva vrednic și cuvi- 
incios pentru a mulțumi acelui preacucernic și întru toate 
preaortodox Domn....] decât a se da Sfintele Moaște ale Sfintei Prea- 
cuvioase Maicii noastre Parascheva cea Nouă[...]. Cu multă cheltuia- 
lă și frumoasă ceremonie, moaștele Sfintei Parascheva au fost așeza- 
te în noua biserică a Mănăstirii „Sfinţii Trei lerarhi”, de curând cti- 
torită și frumos împodobită la 13 mai 1641. Moaștele Cuvioasei au 
stat în biserica Mănăstirii „Sfinţii Trei lerarhi” din lași din anul 1641 
până în decembrie 1888, când, în noaptea de Crăciun, au fost cu- 
prinse de un incendiu din care, cu darul lui Dumnezeu, au scăpat 
neatinse. Despre acest eveniment s-a scris în publicaţiile vremii, 
oameni de seamă au semnalat minunea prin scrisori și ne-au lăsat 
acte juridice și administrative care atestă incendiul și minunea. 

Așadar, din anul 1238, când au fost strămutate moaștele Sfin- 
tei Parascheva în cetatea Țareveţilor, ne-a rămas data de 14 octom- 
brie ca zi de pomenire a Sfintei. Mai târziu, Patriarhul Eftimie al 
Bulgariei și alte personalități eclesiastice, Sfântul Ierarh Varlaam 
(Cazanie), Sfântul lerarh Dosoftei (Viaţa și petrecerea sfinților), Ma- 
tei al Mirelor precum și alții ne-au lăsat în scris viața și minunile 
Sfintei Parascheva. Cu toate acestea, nu știm până în prezent cine și 
când a alcătuit slujba prin care se cinstește în bisericile ortodoxe, în 
fiecare an, această mare cuvioasă, Parascheva, numită în slujba aca- 
tistului mult folositoare. Este lesne de înţeles că cinstirea Sfintei Pa- 
rascheva nu s-a făcut numai prin descrierea vieţii ei (Sinaxar), ci și 
prin icoane pictate cu chipul ei, prin ctitorirea de biserici în cinstea 
ei și, mai ales, printr-o slujbă alcătuită de unul sau mai mulți imno- 
grafi după rânduiala noastră ortodoxă, la care se adaugă Paraclisul 
și Acatistul Sfintei Parascheva. Cine a alcătuit această slujbă și când 
anume nu se știe. Mai plauzibil este a crede că slujba de cinstire a 
Sfintei Cuvioase Parascheva s-a conturat de-a lungul timpului. 

În Mineiul Românesc pe luna octombrie, mai ales ediţiile din 
secolul al XX-lea, Sfânta Parascheva are slujbă cu priveghere, în ca- 
re se găsește un singur tropar prin care este cinstită Sfânta, troparul 


de obște al cuvioșilor, glas 8. Însă lucrările din bibliografia consulta- 


tă ne arată că de la aducerea moaștelor Sfintei Parascheva la lași, ea 
a mai fost cinstită cu încă două tropare: unul pe glasul 1, alcătuit de 
imnografi moldoveni, după cum se poate observa din conţinut, pe 
care îl aflăm în Idiomelarul lui Dimitrie Suceveanu: Dobândirea dez- 
mierdării cei râvnitoare de cele pământeși, înțelepțește trecându-o cu 
vederea, te-ai ridicat către lăcașurile dumnezeiești și izvor al tămă- 
duirilor ai lăsat credincioșilor preasfințit cortul tău, Maică prealău- 
dată. A Moldovei lauda cea cinstită și înainte stătătoare cea încredin- 

tată, Paraschevo, nu înceta cu fierbințeală a ruga pe Hristos Dumne- 
zeu pentru noi toţi. Mai există un tropar pe glasul al 4-lea: Viaţă 
pustnicească și fără gâlceavă iubind și în urma lui Hristos, Mirelui 
tău, cu osârdie alergând și jugul cel bun al Aceluia în tinerețile tale 
luând, cu semnul Crucii împotriva vrăjmașilor celor de gând bărbă- 
tește întrarmându-te, cu luptele pustnicești, cu postul și cu rugăciu- 
nile și cu picăturile lacrimilor cărbunii patimilor i-ai stins, vrednico 
de minune Paraschevo. Și acum în cămările cerești, împreună cu în- 
țeleptele fecioare, stând înaintea lui Hristos, roagă-L pentru noi cei 
ce cinstim pomenirea ta.* 

După aducerea moaștelor Sfintei Parascheva în Moldova, la 
lași, slujba de cinstire a Sfintei nu este aceeași în toate cărțile tipări- 


te. În unele cărți la Vecernie întâlnim trei stihiri (Antologhionul lui 


Antim Ivireanul), în alte lucrări aflăm 6 stihiri (Antologhionul lui 
Climent al Râmnicului), cu menţiunea că două se repetă pentru a le 
face pe 8, cum este rânduiala pentru Vecernia Mare. De asemenea, 
în unele ediţii ale Evangheliei și Apostolului aflăm pericope destina- 
te a se citi în ziua pomenirii Sfintei Parascheva, iar în unele ediţii 
ale Ceaslovului pomenirea Sfintei Parascheva este însemnată cu ro- 
șu sau menționată chiar înaintea sfinților prăznuiţi în aceeași zi, 14 
octombrie”. Precizez că în unele ediţii ale cărților de slujbă se întâl- 
nesc două tropare, iar altele au la începutul slujbei o gravură care o 
reprezintă pe Sfânta Parascheva îmbrăcată în mantie călugărească 
cu o cruce mare în mână€. Dacă în Idiomelarul lui Suceveanu se află 
o singură stihiră pentru Slava... de la Vecernie, în Idiomelarul lui 
lon Popescu Pasărea, la Vecernie, pentru Slavă... întâlnim două sti- 


* Mineiul lunii Octombrie, M. Neamţ, 1833 și 1845; Antologhionul, Chișinău, 1861. 

> Apostolul, mitrop. lacob (Putneanul), lași, 1756; Evanghelia, mitrop. Gavriil (Kalimahi), 
lași 1759; Ceaslovul mic, Râmnic 1784. 

* Mineiul lunii Octombrie, M. Neamţ, 1833 și 1845. 

hiri. Una are începutul: Cu vărsările lacrimilor tale..., glasul 1, iar 
alta: Veniţi credincioșii viața cea în Hristos ascunsă a sfinților să o 
lăudăm..., glasul al 6-lea, având menţiunea: ce se cântă la lași pen- 
tru pomenirea Sf. Parascheva ale cărei sfinte moaște sălășluiesc aco- 
lo”. În schimb, în Idiomelarul tipărit la Mănăstirea Neamţ în 1856- 
1857 nu găsim nici un fel de menţiune. În Biblioteca Mitropoliei 
Moldovei și Bucovinei se găsesc Slave... (la Vecernie și Litie) al căror 
text, cu puţine îndreptări, se regăsește în Mineiul pe luna Octom- 
brie, dar muzica nu mai păstrează glasul indicat în cartea de slujbă. 
Ele au fost preluate și interpretate de diferiți cântăreți de la Cate- 


drala Mitropolitană fără a fi publicate prin tipărire:. 


Părinţii români athoniţi, la rândul lor, deși departe de ţară și 
de neam, dar aproape sufletește de trăirile neamului nostru, au sim- 
țit nevoia de a-i cinsti și pe sfinții din pământul nostru, mai ales pe 
Sfânta Parascheva. Deși puţine, totuși, găsim în câteva manuscrise 
din Biblioteca Schitului Prodromu cântări din slujba Sfintei Paras- 
cheva, care nu se întâlnesc în cărțile editate pe teritoriul țării 
noastre. Aceste cântări, din mai multe manuscrise, au fost caligrafi- 
ate într-un singur manuscris de către monahul Chesarie, în anul 
1916, și recopiate, în anul 1917. Stihirile sunt preluate de la dascălul 
său, leroschim. Gherontie. Acesta a vieţuit în Schitul Românesc vre- 
me de 60 de ani și a fost protopsalt, după Schim. Nectarie, vreme de 
aproape 30 de ani. Dintr-o însemnare de pe Stihirarul lui Gherontie, 
aflăm că Monahul Chesarie, în anul 1917, a preluat stihirile referi- 
toare la Sfânta Parascheva. Slavele le-a preluat dintr-un manuscris - 
ciornă, despre care credem că ar putea fi tot al lui Gherontie, alcă- 


7 Idiomelarul, lon Popescu-Pasărea, București, 1933. 

* Arhim. Partenie Apetrei, fost Mare eclesiarh la Catedrala mitropolitană din lași, a moș- 
tenit aceste cântări, pe care le-a prelucrat și le-a transmis ucenicilor. Ele au fost cântate 
de Corul de psalţi „Altarul” la Concertele CSBI și fac parte din prezenta antologie. 

tuit ulterior Stihirarului lui Nectarie Protopsaltul?”. 

Cântările preluate din manuscrisul monahului Chesarie, pre- 
zentate în continuare, sunt alcătuite după tradiția athonită, în stilul 
stihirilor pentru privegheri de toată noaptea, iar slavele după mode- 
lul arga lăsat de marii psalți, care altădată împodobeau cu cântările 
lor slujbele de la Sfânta Sofia din Constantinopol. Înaintea tuturor 
cântărilor, caligraful, monahul Chesarie, a așezat o rugăciune adre- 
sată Cuvioasei Parascheva, lucru neîntâlnit în alte manuscrise, ară- 
tând evlavia sa față de Sfânta și îndemnul la cinstirea ei. 

Aflând acest manuscris în biblioteca Schitului Prodromu, am 
avut dorința de a alcătui o antologie cu cântări compuse de mai 
mulți autori români, din secolele XIX și XX, dedicate Patroanei du- 
hovnicești a Moldovei. Am îndreptat puţin textul și muzica, după 
cum se poate vedea, pentru a se putea cânta în zilele noastre în 
biserici. Culesul textului și aranjamentul grafic le-am încredințat lui 
Cezar Florin Cocuz, protopsaltul Mănăstirii „Sfinţii Trei Ierarhi” din 
lași, unde moaștele Sfintei Parascheva, așezate de Voievodul Vasile 
Lupu la 13 mai 1641, au rămas până în anul 1888, de Crăciun, când 
au fost mutate în Catedrala Mitropolitană din lași. 


Arhim. Clement, 
Mănăstirea „Sfântul Antim” - București 

2. Viaţa și petrecerea sfinților, de Mitrop. Dosoftei, lași, 1682 


” Aceste două manuscrise: Stihirarul pe lunile septembrie-noiembrie și Stihirar-doxasta- 

a Universităţii de Arte „G. Enescu”, din lași, 2010. 

3. Viaţa Sfintei Cuvioase Parascheva, după versiunea arabă a patri- 
arhului Macarie, sec. XVII, Trinitas, lași, 2006 

4. Idiomelar, Dimitrie Suceveanu, vol. |, Mănăstirea Neamţ, 1856 

5. Noul Idiomelar, lon Popescu-Pasărea, București, 1933 


6. Antologhion slavo-român, de Ep. Antim Ivireanul, Râmnic, 1705, 
pp. 46-50 

7. Antologhion românesc, de ep. Climent, Râmnic, 1737 și 1745 

8. Antologhion de Mitrop. lacob (Putneanul), lași, 1755 

9. Evanghelia, Mitrop. Gavriil (Kalimahi), lași, 1759 

10. Apostol, Râmnic, 1794 

n. Apostol, Mitrop. lacob (Putneanul), lași, 1756 

Mozaic din Biserica „Sfinţii Trei lerarhi” din lași 


Rânduiala slujbei Preacuvioasei Maicii noastre 
PARASCHEVA 
ale cărei sfințite moaște se află așezate în Sfânta Mitropolie din lași, 
Moldova. 


Prescrisu-s-au din originalul format de S.S. Părintele Gerontie 
leroschimonabhul, 
în schitul Prodromul, Sfântul Munte Athon, 1917. 


Rugăciune * 


O, Preacuvioasă Maică Paraschevo, cad către tine cu umilin- 
ță, ca la un adevărat izvor de vindecări, grabnică tămăduitoare și 
mult minunată, Sfântă Mireasă a lui Hristos: plec genunchii inimii 
înaintea sfântului tău chip și, cu totul umilindu-mă, mă rog: vezi- 
mi neputința sufletului meu și binevoiește a-l vindeca pe acesta; ia 
aminte la glasul slabei mele rugăciuni și nu trece cu vederea puţina 
mea osteneală ce o aduc ţie din inimă zdrobită. Ca ceea ce ai do- 
bândit îndrăzneală către Dumnezeu, binevoiește a-L ruga, să mă în- 
vrednicească iertării pe mine cel ce sunt mai păcătos decât toţi oa- 
menii; eu, cel ce din râvnă și din dragoste fiind pornit, am făcut pu- 
ţină osteneală de am așezat această sfântă slujbă cu cântări pentru 
priveghere de toată noptea, făgăduiesc să urmăm în toți anii această 
rânduială la praznicul Preacuvioșiei tale cu toată inima, făcând pri- 
veghere de toată noaptea, ajutându-ne Dumnezeu prin sfintele tale 
rugăciuni. Binevoiește Sfântă Mireasă a Mirelui ceresc și dăruiește 
har cântăreților tăi să săvârșească sfântă pomenirea ta cu smerenie, 
cu evlavie și cu pace, neispitiți de relele întâmplări ce vin de la urâ- 
torul de bine diavol, ca ceea ce bine ai voit și ne-ai trimis cinstitele 


“* Text diortosit. 

și scumpele și de minuni făcătoarele tale moaște, odor neprețuit, iz- 
vorâtoare de bună mireasmă. Nădăjduim la sfintele tale rugăciuni, 
să ne dai cele de folos spre mântuirea sufletelor, să trăim în veacul 
acesta viață cu pace, făcând fapte bune spre slava lui Dumnezeu. 
Preacuvioasă Maică Paraschevo, caută și spre noi, smeriții monahi, 
vieţuitori în acest munte sfânt; ascultă și umilita noastră rugăciune 
și trimite-ne ajutor să facem răbdare până în sfârșit...; păzește-ne de 
păgâneștile neamuri și de spurcaţii eretici, care caută să ne facă 
sminteli; surpă-le pornirea lor, zdrobește-i sub picioarele drept-cre- 
dincioșilor, întoarce-i pe calea smereniei și nu-i lăsa să ne tulbure 
viețuirea noastră; până la cea din urmă răsuflare să te avem povățu- 


itoare și mângâiere sufletelor noastre, iar la ÎInfricoșata Judecată, 


mijlocește la Împăratul Cerului și al pământului, Domnul nostru 
lisus Hristos, Judecătorul viilor și morţilor, să caute cu milă spre 
ceata monahilor și spre toți drept-credincioșii creștini; să ne nume- 
re în partea dreaptă, împreună cu cei aleși, plăcuţi ai Săi, spre slava 
lui Dumnezeu Cel în trei Ipostasuri: Tatăl și Fiul și Sfântul Duh, 
Treimea cea de toţi închinată și proslăvită, în vecii vecilor. Amin. 


Mozaic realizat de Virgil Moraru 
Palatul Mitropolitan din lași 


La Doamne, strigat-am..., 


Stihirile pe 8 

Prefaţă 
Sf. Cuv. Parascheva de la Iași (viaţa și slujba) 
Rugăciune 
Cântări din Vecernie 
Stihirile la Doamne, strigat-am, glas II 
Slavă..., glas | 
Altă Slavă..., glas I, de Anton Pann 
Altă Slavă..., glas I, de I. Popescu-Pasărea 
Altă Slavă..., glas VI, de D. Suceveanu 
La Litie, Slavă..., glas II 
Altă Slavă..., glas II, de Anton Pann 
Altă Slavă..., glas V, de Arhim. Partenie Apetrei 
Stihirile Stihoavnei, glas IV 
Slavă..., glas II 
Și acum..., glas II 
Altă Slavă..., glas II, de Anton Pann 
Altă Slavă..., glas V, de Arhim. Partenie Apetrei 
Troparul, glas I, de Arhim. Teofil Panait 
Alt Tropar, glas I, de D. Suceveanu 
Alt Tropar, glas VIII, melodie tradițională 


Cântări din Utrenie 

Al II-lea rând de Sedelne, glas VI, de D. Suceveanu 
Mărimurile, glas I, de D. Suceveanu 

Sedealna de după Polieleu, glas VIII, de D. Suceveanu 
Stihirile la Laude, glas 1 

Slavă..., glas VI 

Altă Slavă..., glas VI, de Anton Pann 


Altă Slavă..., glas VI, de I. Popescu-Pasărea 


Și acum..., glas VI, de I. Popescu-Pasărea 
Altă Slavă..., glas VIII, de D. Suceveanu 

